Врз основа на член 27 и член 34 став 1 од Законот за слободен пристап до информации од јавен карактер (“Службен весник на Република Северна Македонија“ бр. 101/2019), согласно член 106 став 2 и став 3 од Законот за општата управна постапка (“Службен весник на Република Македонија“ бр.124/2015), и согласно Упатството за спроведување на Законот за слободен пристап до информации од јавен карактер (“Службен весник на Република Северна Македонија“ бр.60/20) постапувајќи по Жалбата изјавена од Национална мрежа против насилство врз жени и семејно насилство “Глас против насилство“- Скопје, поднесена преку полномошникот Елена Димушевска, извршна директорка на “Глас против насилство“, против Министерството за информатичко општество и администрација, по предметот Барање за пристап до информации од јавен карактер, Директорот на Агенцијата за заштита на правото на слободен пристап до информациите од јавен карактер на \_\_.\_\_.2022 година, го донесе следното

**Р Е Ш Е Н И Е**

**СЕ ЗАПИРА** постапката по Жалбата изјавена од Национална мрежа против насилство врз жени и семејно насилство “Глас против насилство“- Скопје, поднесена преку полномошникот Елена Димушевска, извршна директорка на “Глас против насилство“, против Министерството за информатичко општество и администрација, заведена во архивата на Агенцијата под бр.08-76 од 18.03.2022 година, по предметот Барање за пристап до информации од јавен карактер, **поради тоа што Жалбата се смета за повлечена**.

**О Б Р А З Л О Ж Е Н И Е**

Национална мрежа против насилство врз жени и семејно насилство “Глас против насилство“- Скопје, како што се наведува во Жалбата на 17.02.2022 година поднела Барање за пристап до информации од јавен карактер бр.0302-3/22 до Министерството за информатичко општество и администрација, примено во Министерството на 18.02.2022 година, со кое побарала по електронска пошта да и се достави електронски запис од следната информација:

„1. Дали Министерството за информатичко општество и администрација изработи Годишен оперативен план за имплементација на НАП-от за ИК за 2021? Доколку да, дали се достапни на веб страната? Ве молиме доставете ги или прикачете линк од нивната објава.

2. Согласно Националниот Акциски план, ве замолуваме да ни доставите известување дали се спроведени сите активности предвидени во истиот?

....“

Имателот на информации, на ова Барање не одговорил во законски предвидениот рок, поради што Барателот на информациите, во законски предвидениот рок, поднел Жалба до Агенцијата за заштита на правото на слободен пристап до информациите од јавен карактер, заведена во Агенцијата под бр.08-76 од 18.03.2022 година.

Агенцијата со допис бр.08-76 од 21.03.2022 година, преку е-маил ја препрати Жалбата до имателот на информации и побара во рок од 7 дена да се произнесе по истата и до Агенцијата да ги достави сите списи во врска со предметот.

На 24.03.2022 година, Барателот на информации преку е-маил ја извести Агенцијата дека: „Би сакала да ве известам дека денес 24.03.2022 година од лицето Мирсада Шабани ....до нас е доставен одговор на барањето за информации од јавен карактер “.

 Агенцијата за заштита на правото на слободен пристап до информациите од јавен карактер, согласно одредбите од Законот за слободен пристап до информации од јавен карактер и Законот за општата управна постапка **ЈА ЗАПРЕ ПОСТАПКАТА** по Жалбата, поради тоа што Барателот истата ја повлекол пред донесување на управен акт од второстепениот орган.

Согласно погоренаведеното, Агенцијата за заштита на правото на слободен пристап до информациите од јавен карактер одлучи како во диспозитивот на ова Решение.

Ова Решение е конечно во управната постапка и против него нема место за жалба.

**ПРАВНА ПОУКА:** Против ова Решение може да се поведе управен спор пред Управниот суд во рок од 30 дена од денот на неговото доставување.

Решено во Агенцијата за заштита на правото на слободен пристап до информациите од јавен карактер на \_\_.\_\_.2022 година, под бр.08-76.

 **Директор,**

 **Пламенка Бојчева**